Seria Pasiuni Texane Tanara si frumoasa Cornelia Case, devenita recent vaduva dupa prematura moarte a sotului ei, nimeni altul decat presedintele Statelor Unite, se gandeste ca tragicul eveniment a eliberat-o de responsabilitatile de la Casa Alba si spera sa se bucure de o viata mai tihnita. Insa circumstantele - si ambitiile tatalui ei - o forteaza sa continue rolul sau atat de important. Nu pentru mult timp insa, caci ea si-a pus in minte sa scape si sa se faca nevazuta - chiar si numai pentru cateva zile -, pentru a putea simti pe propria piele ce inseamna sa traiesti ca un om obisnuit. Nu are nevoie decat de o deghizare - si gaseste rapid una perfecta: de femeie insarcinata. In vreme ce intreaga natiune afla despre disparitia ei si incearca sa ii dea de urma, ea porneste la drum, intr-o rulota, alaturi de un strain enervant de secretos si de seducator si de doua fete orfane adorabile, care au nevoie de o familie care sa le poarte de grija. Impreuna, cei patru calatoresc spre inima Americii, urmandu-si propriul vis american - o calatorie inedita, plina de aventuri si de descoperiri, de revelatii si de dezvaluiri, ce duce la o glorioasa renastere si la dezgroparea unor sentimente care stateau bine ascunse. Daca nu ai citit un roman de S.E. Phillips, nu ai citit o poveste de dragoste in adevaratul sens al cuvantului! - Los Angeles Times